స్టెఫీ గ్రాఫ్

స్టెఫీ గ్రాఫ్ జర్మనీకి చెందిన ప్రొఫెషనల్ టెన్నిస్ క్రీడాకారిణి. ఈమె 377 వారాలపాటు ప్రపంచ నంబర్ 1 క్రీడాకారిణిగా నిలిచి రికార్డు సృష్టించింది. 22 మేజర్ టైటిళ్ళు గెలిచింది.

ఈమె 1999 లో 30 ఏళ్ళ వయసులో ఆటకు విరామం ప్రకటించింది. అప్పటికి ఆమె ప్రపంచ ర్యాంకింగ్ లో మూడో స్థానంలో ఉంది. ఈమెను టెన్నిస్ ఆటలో అత్యుత్తమ క్రీడాకారుల్లో ఒకరిగా పరిగణిస్తారు. ఈమె అక్టోబరు 2001 న మాజీ నెంబర్ 1 అమెరికన్ టెన్నిస్ ఆటగాడు ఆండ్రీ అగస్సీని వివాహమాడింది. ఈ దంపతులకు ఇద్దరు పిల్లలు. బోరిస్ బెకర్ తో పాటు ఈమె జర్మనీలో టెన్నిస్ మంచి ప్రజాదరణ పొందిన క్రీడగా అవతరించడానికి కారణం అయ్యింది.

 జీవితం 
స్టెఫీ గ్రాఫ్ 1969 జూన్ 14 న పశ్చిమ జర్మనీలోని మన్‌హైం లో జన్మించింది. ఆమె తల్లిదండ్రులు హైడి షాల్క్, పీటర్ గ్రాఫ్. తండ్రి టెన్నిస్ శిక్షకుడి కావాలని అనుకున్నాడు. మూడేళ్ళ తన కుమార్తెకు తమ లివింగ్ రూం లోనే బ్యాట్ ను తిప్పడం నేర్పించడం ప్రారంభించాడు. నాలుగు సంవత్సరాలకే కోర్టులో సాధన చేయడం మొదలు పెట్టి ఐదేళ్ళకి మొదటి టోర్నమెంట్ లో ఆడింది.

 మూలాలు 

వర్గం:1969 జననాలు
వర్గం:టెన్నిస్ క్రీడాకారులు